钦定古今图书集成/理学汇编/文学典/第176卷 > 徐师曾文体明辩 > 《跋遁山翁行状后》前人
## 钦定古今图书集成/理学汇编/文学典/第176卷 > 徐师曾文体明辩 > 《跋遁山翁行状后》前人

何氏，为吾婺甲族，簪绂相继，至文定公出，上继考亭
遗绪，以性命之学衣被后人，其名益盛矣。遁山翁凤
字天仪，公之群从子，言论风范，亦可以冠冕风俗，五
尺之童，至今皆能言之。盖有其实者，虽无文而自彰，
实或不足，而假空言以张之，未必能著此无他，其理
固应尔也。濂在禁林，翁之诸孙穆持《行状》求题，聊相
与一论之。或谓翁之行必待文而始传者，抑过矣。穆
循循雅饬，无愧于文献家子孙云。